**Vought F4U Corsair** („Korzár") bola americká stíhačka, ktorá slúžila predovšetkým počas druhej svetovej vojny a kórejskej vojny. Vyrábali sa v rokoch 1942 až 1953 a v niektorých letectvách slúžili tieto stroje až do 60-tych rokov. Spolu sa vyrobilo 12 571 kusov.

Vývoj a použitie
----------------

F4U-1 Corsair v službách amerického vojenského námorníctva počas letu, cca 1942
F4U-1A Corsair stíhacej letky VF-17 *Jolly Rogers* amerického námorníctva počas letu nad juhozápadným Pacifikom, 1944
F4U-4 Corsair stíhacej letky VF-74 *Be-Devilers* amerického námorníctva počas letu nad Stredozemným morom, október 1953
Vývoj lietadla Vought F4U Corsair, ktoré malo byť podľa zadania námorná stíhačka, sa začal v roku 1938. Na lietadle sa použil Pratt & Whitney R-2800 Double Wasp. Na maximálne využitie výkonu motora bolo potrebné nainštalovať vrtuľu veľkého priemeru aj zachovať podvozkovú časť, čo viedlo k typickému tvarovému znaku Corsaira – zalomenému krídlu do tvaru písmena W. Prototyp nového lietadla s označením XF4U-1 po prvý raz vzlietol v máji 1940 a čoskoro vykázal rýchlosť 651 km/h. Námorníctvo zbadalo, že ide o stroj mimoriadnych výkonov, preto po úpravách objednalo v roku 1941 prvú sériu. Jediný problém boli nevhodné vlastnosti lietadla pri pristátí na palube lietadlovej lode – obmedzený výhľad dopredu pri záverečnom priblížení (cez dlhý mohutný kryt motora). Preto tieto stroje pridelili do jednotiek leteckých síl námornej pechoty, štartujúcich z pozemných základní. Na prvých bojových operáciách sa lietadlá zúčastnili na jar r. 1943 z Guadalcanalu. VMF-124 tu svoje F4U-1 prvýkrát nasadila v boji 14. februára. Vzhľadom na to, že problémy s technikou pristátia na palubu riešili Američania dosť dlho, štartovali prvé Corsairy III. a IV. z britských lietadlových lodí. Briti vtedy nemali dostatok vlastných stíhačov porovnateľných parametrov, a tak piloti na priblíženie používali manéver, keď prilietavali na palubu šikmo a na poslednú chvíľu lietadlo vyrovnali. Na amerických lodiach sa prvé F4U objavili až na jar 1945. Stroje vyrábalo v tom čase licenčne už niekoľko firiem. Objavovali sa nové zlepšené verzie, pričom najvýkonnejšia bola F4U-4, ktorá mala motor s výkonom 2070 k, ktorý dával lietadlu rýchlosť až 717 km/h. Verzia F4U-5 bola už povojnová a zúčastňovala sa na vojne v Kórei.

Technické údaje
---------------

### F4U-1A Corsair

* Posádka: 1
* Dĺžka: 10,10 m
* Rozpätie: 12,50 m
* Výška: 4,90 m
* Plocha krídla: 29,17 m2
* Hmotnosť prázdneho lietadla: 4 073 kg
* Vzletová hmotnosť: 6 300 kg
* Pohonná jednotka: 1 × dvojhviezdicový osemnásťvalcový motor Pratt & Whitney R-2800-8W, s výkonom 1 678 kW

* Najvyššia rýchlosť: 684 km/h
* Dostup: 11 200 m
* Dolet: 1 633 km

#### Výzbroj

* 6× guľomet M2 Browning kalibra 12,7 mm
* 8× neriadená strela HVAR kalibra 127 mm
* 910 kg bômb

### F4U-4 Corsair

* Posádka: 1
* Dĺžka: 10,20 m
* Rozpätie: 12,50 m
* Výška: 4,50 m
* Plocha krídla: 29,17 m2
* Hmotnosť prázdneho lietadla: 4 174 kg
* Vzletová hmotnosť: 6 653 kg
* Pohonná jednotka: 1 × dvojhviezdicový osemnásťvalcový motor Pratt & Whitney R-2800-18W, s výkonom 1 827 kW

* Najvyššia rýchlosť: 718 km/h
* Dostup: 12 649 m
* Dolet: 1 617 km

#### Výzbroj

* 6× guľomet M2 Browning kalibra 12,7 mm alebo 4× kanón M2 kalibru 20 mm
* 8× neriadená strela HVAR kalibra 127 mm
* 1 800 kg bômb

Iné projekty
------------

Commons
* Spolupracuj na Commons Commons ponúka multimediálne súbory na tému **Vought F4U Corsair**

Zdroj
-----

*Tento článok je čiastočný alebo úplný preklad článku Vought F4U Corsair na českej Wikipédii.*


|  |  |
| --- | --- |
| Portal | Portál letectvo |

| * z
* d
* u
 Americké vojenské lietadlá počas druhej svetovej vojny |
| --- |
| Stíhacie lietadlá | 
* FR
* F2A
* F4F
* F4U
* F6F
* F7F
* F8F
* P-26
* P-35
* P-36
* P-38
* P-39
* P-40
* P-47
* P-51
* P-61
* P-63
* P-80

 |
| Bombardovacie a torpédové lietadlá | 
* A-20
* A-26
* B-17
* B-18
* B-24
* B-25
* B-26
* B-29
* B-32
* B-34
* B-37
* TBD
* TBF
* SBC
* SB2A
* SB2C
* SB2U
* SBD

 |
| Prieskumné a spojovacie lietadlá | 
* L-3
* L-4
* PBY
* OS2U
* SOC

 |
| Cvičné lietadlá | 
* PT-17
* T-6

 |
| Dopravné lietadlá a klzáky | 
* C-46
* C-47
* C-54

 |
| Helikoptéry | 
* R-4

 |
| Experimentálne lietadlá a prototypy | 
* FL
* F8B
* TB2D
* XF5F
* XFD-1
* XF5U
* XP-46
* XP-49
* XP-50
* XP-52
* XP-54
* XP-55
* XP-56
* XP-57
* XP-58
* P-59
* XP-62
* XP-67
* XP-68
* XP-71
* P-75
* XP-76
* XP-77
* XP-79
* XP-81
* P-82
* XP-83
* AM
* XB-19
* XB-27
* XB-28
* XB-30
* XB-31
* XB-33
* YB-35
* XB-38
* XB-39
* YB-40
* XB-41
* XB-42
* XB-43
* XB-46
* XB-48
* XPB2M
* TB2F
* TBY

 |